               COMISIA EUROPEANĂ
            Bruxelles, 7.4.2016
            COM(2016) 185 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare (cererea din partea Franței – EGF/2015/010 FR/MoryGlobal)

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul privind FEG”).

               2.La 19 noiembrie 2015, Franța a prezentat cererea EGF/2015/010 FR/ MoryGlobal în vederea obținerii unei contribuții financiare din FEG, ca urmare a concedierilor
                  2
                înregistrate de MoryGlobal SAS în Franța.

               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG.

               REZUMATUL CERERII

                        Cererea FEG

                        EGF/2015/010 FR/MoryGlobal

                        Stat membru

                        Franța

                        Regiunea (regiunile) vizată (vizate) (nivel NUTS
                           3
                         2)

                        Concedierile sunt repartizate pe întreg teritoriul Franței. Există 54 de situri vizate.

                        Data depunerii cererii

                        19 noiembrie 2015

                        Data confirmării primirii cererii

                        1 decembrie 2015

                        Data cererii de informații suplimentare

                        3 decembrie 2015

                        Termenul pentru furnizarea informațiilor suplimentare

                        14 ianuarie 2016

                        Termenul pentru finalizarea evaluării

                        7 aprilie 2016

                        Criteriul de intervenție

                        Articolul 4 alineatul (1) litera (a) din Regulamentul privind FEG

                        Întreprinderea principală

                        MoryGlobal SAS

                        Număr de întreprinderi vizate

                        1

                        Sectorul (sectoarele) de activitate economică

                        (Diviziunea din NACE Rev. 2)
                           4

                        Diviziunea 49 („Transporturi terestre și transporturi prin conducte”) și

                        Diviziunea 52 („Depozitare și activități auxiliare pentru transport”)

                        Numărul de filiale, furnizori și producători din aval

                        0

                        Perioada de referință (patru luni):

                        27 aprilie 2015 – 27 august 2015

                        Numărul de concedieri în perioada de referință (a)

                        2 093

                        Numărul de concedieri înainte sau după perioada de referință (b)

                        39

                        Numărul total de concedieri (a + b)

                        2 132

                        Numărul total de beneficiari eligibili

                        2 132

                        Numărul total de beneficiari vizați

                        2 132

                        Numărul de tineri vizați care nu sunt încadrați profesional și nu urmează niciun program educațional sau de formare (tineri NEET)

                        0

                        Buget pentru servicii personalizate (EUR)

                        8 528 000

                        Bugetul pentru punerea în aplicare a FEG
                           5
                         (EUR)

                        50 000

                        Buget total (EUR)

                        8 578 000

                        Contribuția din partea FEG (60 %) (EUR)

                        5 146 800

               EVALUAREA CERERII

               Procedura

               4.La 19 noiembrie 2015, Franța a depus cererea EGF/2015/010 FR/MoryGlobal, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii la 1 decembrie 2015, iar la 3 decembrie 2015, în termen de două săptămâni de la data depunerii cererii, a solicitat Franței informații suplimentare. Aceste informații suplimentare au fost furnizate în termen de șase săptămâni. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 7 aprilie 2016.

               Eligibilitatea cererii

               Întreprinderile și beneficiarii în cauză

               5.Cererea se referă la un număr de 2 132 de lucrători concediați de MoryGlobal SAS. Această întreprindere își desfășura activitatea în principal în sectorul economic clasificat în diviziunea 49 („Transporturi terestre și transporturi prin conducte”) și în diviziunea 52 („Depozitare și activități auxiliare pentru transport”) din NACE Rev. 2. Concedierile efectuate de MoryGlobal SAS au avut loc pe ansamblul teritoriului Franței metropolitane. Localitățile cu cel mai mare număr de concedieri sunt situate în următoarele regiuni de nivel NUTS 2:

                        Regiuni de nivel NUTS 2

                        Lucrători

                        %

                        Centru (FR24)

                        336

                        16

                        Ile-de-France (FR10)

                        242

                        11

                        Rhône-Alpes (FR71)

                        199

                        9

                        Pays-de-la-Loire (FR51)

                        178

                        8

                        Lorena (FR41)

                        146

                        7

                        Alsacia (FR42)

                        140

                        7

               Criterii de intervenție

               6.Franța a depus cererea în temeiul criteriilor de intervenție de la articolul 4 alineatul (1) litera (a) din Regulamentul privind FEG, conform cărora se prevede concedierea a cel puțin 500 de lucrători într-o perioadă de referință de patru luni dintr-o întreprindere dintr-un stat membru, inclusiv lucrători concediați de furnizori și producători din aval și/sau persoane care desfășoară o activitate independentă și care și-au încetat activitatea.

               7.Perioada de referință de patru luni pentru cerere este cuprinsă între 27 aprilie 2015 și 27 august 2015. În perioada de referință, în cadrul întreprinderii MoryGlobal au fost concediați 2 093 de lucrători.

               Calcularea concedierilor și a cazurilor de încetare a activității

               8.Toate concedierile din cursul perioadei de referință au fost calculate de la data notificării individuale de concediere din partea angajatorului sau de încetare a contractului de muncă al lucrătorului.

               Beneficiari eligibili

               9.Pe lângă lucrătorii deja menționați, printre beneficiarii eligibili se numără 39 de lucrători. Toți acești lucrători au fost concediați după încheierea perioadei de referință și se poate stabili o legătură de cauzalitate clară cu evenimentul care a declanșat concedierile în decursul perioadei de referință.

               10.Numărul total de beneficiari eligibili este de 2 132.

               Legătura dintre concedieri și criza financiară și economică mondială abordată în Regulamentul (CE) nr. 546/2009

               11.Pentru a stabili legătura dintre concedieri și criza financiară și economică mondială abordată în Regulamentul (CE) nr. 546/2009, Franța susține că MoryGlobal desfășura activități în domeniul serviciilor de curierat, al transporturilor și al livrării de mărfuri, precum și al depozitării și al închirierii materialelor conexe și că furniza aceste servicii atât în Franța, cât și în străinătate

               12.Ca urmare a crizei financiare și economice mondiale, transportul rutier de mărfuri cu vehicule de peste 3,5 tone a scăzut cu 13,7 % în UE și cu 21 % în Franța între 2007 și 2012 (Eurostat). Această scădere urmează tendința generală de declin al producției fizice în Europa, iar sectorul transportului rutier din Europa nu s-a redresat încă de pe urma declinului major de activitate pe care l-a suferit în 2009, ca urmare a crizei economice. În 2014, activitatea de transport rutier de mărfuri a continuat să fie inferioară cu mai mult de 10 % față de activitatea anterioară crizei.

               13.Ca urmare a reducerii volumelor de mărfuri de transportat, a izbucnit un război al prețurilor în acest sector, iar situația a fost agravată de creșterea anumitor costuri (benzină, salarii, materiale), ducând astfel la o deteriorare constantă a marjelor operaționale și la o serie de pierderi pentru acest sector din Franța începând cu anul 2007.

               14.În sectorul transportului rutier de mărfuri, a urmat un val de falimente, al căror număr a crescut, potrivit estimărilor Băncii Naționale a Franței, cu 35 % în fiecare an din 2007 până în 2013.

               15.Până în prezent, sectorul „Transporturi terestre și transporturi prin conducte” a făcut obiectul a trei cereri FEG: prezenta cerere, cererea EGF/2014/017 FR/ Mory-Ducros
                  6
                și cererea EGF/2011/001 AT/ Nieder- und Oberoesterreich
                  7
               , toate trei fiind justificate de criza economică și financiară mondială.

               Evenimentele care au condus la concedieri și la încetarea activității

               16.Evenimentele care au condus la aceste concedieri sunt falimentul și închiderea întreprinderii.

               17.Dificultățile actuale ale întreprinderii MoryGlobal datează din 2012/2013. La momentul respectiv, întreprinderea era cunoscută sub denumirea de Mory-Ducros. Mory-Ducros și-a declarat insolvabilitatea în noiembrie 2013 și a inițiat procedurile de lichidare. În absența cumpărătorilor interesați și la cererea autorităților franceze, Arcole Industrie, unul dintre acționarii întreprinderii Mory-Ducros, a prezentat o ofertă publică de cumpărare a întreprinderii Mory-Ducros în numele MoryGlobal, o nouă societate care urma să fie creată în scopul preluării unei părți a activităților Mory-Ducros și al reangajării unei părți a personalului acesteia (2 192 de lucrători din totalul de 4 911)
                  8
               .

               18.De la crearea sa, MoryGlobal s-a confruntat cu dificultăți continue, precum degradarea constantă a pieței mesageriei, combinată cu o scădere a volumului transportului rutier de mărfuri între 3 % și 5 % în 2014, fapt ce a condus la o presiune permanentă asupra prețurilor și la un climat social dificil. Aceste probleme au condus la pierderi de 27,1 milioane EUR în perioada februarie-septembrie 2014, cu estimări de pierderi și mai mari pentru sfârșitul anului 2014 (43 de milioane EUR) și, în cele din urmă, la falimentul și la închiderea întreprinderii.

               19.La 10 noiembrie 2014, Tribunalul comercial din Bobigny a lansat procedura de soluționare pe cale amiabilă cu creditorii. La sfârșitul lunii ianuarie 2015, MoryGlobal se afla în situația de încetare a plăților. Întreprinderea avea nevoie de 8,5 milioane EUR în numerar și activele sale curente nu erau suficiente pentru a acoperi cuantumul datoriilor pe termen scurt, în special față de subcontractanți, fără de care activitatea societății nu mai era posibilă. Astfel, la 10 februarie 2015, MoryGlobal a depus o declarație de încetare a plăților la Tribunalul comercial din Bobigny, care a lansat procedura judiciară corespunzătoare. La 17 martie 2015, deoarece societatea nu a fost în măsură să facă față plății integrale a salariilor, a fost depusă o cerere de lichidare. Tribunalul comercial din Bobigny a decis lichidarea judiciară cu continuarea activității până la 30 aprilie 2015, în perspectiva procedurii de concediere colectivă.

               20.Prezenta cerere este o cerere subsecventă în sprijinul lucrătorilor întreprinderii MoryDucros
                  9
                care s-au mutat la MoryGlobal.

               Impactul preconizat al concedierilor asupra economiei și ocupării forței de muncă la nivel local, regional sau național

               21.Concedierile sunt repartizate pe teritoriul a 22 de departamente (départements) din Franța metropolitană. Concedierile au un impact negativ semnificativ asupra economiilor regionale, mai ales având în vedere faptul că aceleași teritorii fac încă eforturi pentru a soluționa problema lucrătorilor concediați cu un an mai devreme de Mory-Ducros. Aceste noi concedieri se înscriu într-un context de creștere a șomajului în Franța continentală (în 2015, rata șomajului a fost cu 3 puncte procentuale mai ridicată decât în 2008, când a început criza economică și financiară). În plus, unele dintre regiunile vizate au rate ale șomajului mai ridicate decât media națională, precum Nord-Pas de Calais-Picardie (+ 2,5 puncte procentuale) și Provence-Alpes-Côte d'Azur (+ 1,5 puncte procentuale)
                  10
               .

               Beneficiari vizați și acțiuni propuse

               Beneficiari vizați

               22.Toți lucrătorii concediați (2 132) ar trebui să participe la măsuri. Defalcarea acestor lucrători în funcție de sex, cetățenie și grupă de vârstă este următoarea:

                        Categoria

                        Numărul de
                           beneficiari vizați

                        Sexul:

                        Bărbați:

                        1 740

                        (81,6 %)

                        Femei:

                        392

                        (18,4 %)

                        Cetățenie:

                        Cetățeni UE:

                        2 046

                        (96,0 %)

                        Cetățeni din afara UE:

                        86

                        (4,0 %)

                        Grupa de vârstă:

                        15-24 de ani:

                        2

                        (0,1 %)

                        25-29 de ani:

                        453

                        (21,2 %)

                        30-54 de ani:

                        1 268

                        (59,5 %)

                        55-64 de ani:

                        408

                        (19,1 %)

                        peste 64 de ani:

                        1

                        (0,0 %)

               Eligibilitatea acțiunilor propuse

               23.Serviciile personalizate cofinanțate de FEG care urmează să fie furnizate lucrătorilor concediați constau în consilierea și îndrumarea oferite de o echipă de consultanți experți (Dispositif d'Accompagnement Renforce – DAR).

               24.DAR vine în completarea planului social și a Contrat de Sécurisation Professionnelle (CSP). Planul social finanțat de Mory-Global și AGS
                  11
               , sistemul de garantare a salariilor, oferă lucrătorilor concediați o serie de măsuri precum formarea, sprijinul psihologic, contribuția la înființarea unei întreprinderi, contribuția la cheltuielile de deplasare/călătorie și de cazare pentru participarea la cursuri de formare sau în cadrul căutării unui loc de muncă, precum și alocațiile pentru căutarea unui loc de muncă. CSP oferă o serie de măsuri active (dintre care cea mai importantă este formarea) finanțate de statul francez pentru a ajuta lucrătorii să se reintegreze pe piața forței de muncă.

               25.Sarcina celor trei contractanți selecționați (BPI, Sodie și AFPA Transitions) este de a asista și a îndruma lucrătorii concediați și de a-i ajuta să găsească soluții care să le permită să rămână pe piața forței de muncă și să găsească noi locuri de muncă. Aceiași contractanți au furnizat deja servicii personalizate lucrătorilor concediați de Mory-Ducros în 2014.

               26.În scopuri bugetare, serviciile personalizate din cadrul DAR au fost grupate în trei subgrupuri: sesiuni de informare colectivă și individuală, tranziție profesională și îndrumare spre noi locuri de muncă.

               27.Agențiile sunt contractate pentru a oferi fiecărui participant (a) o traiectorie profesională personalizată și (b) un număr suficient de oferte de locuri de muncă; ele trebuie (c) să le permită să consulte experți generali și/sau experți specializați în înființarea de întreprinderi, care au cunoștințe excelente privind piața forței de muncă din regiune și sunt disponibili și receptivi.

               28.Agențiile vor organiza ateliere de formare pentru competențe generale (de exemplu, elaborarea unui CV, pregătirea pentru interviu, competențe de căutare a unui loc de muncă și crearea de întreprinderi), formare privind utilizarea internetului, târguri de locuri de muncă și întâlniri cu angajatori sau cu reprezentanți ai sectorului, precum și reuniuni cu instituții de formare profesională.

               29.Serviciile propuse, descrise aici, constituie măsuri active pe piața forței de muncă în cadrul acțiunilor eligibile definite la articolul 7 din Regulamentul privind FEG. Aceste acțiuni nu țin locul măsurilor pasive de protecție socială.

               30.Franța a furnizat informațiile necesare privind acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Ea a confirmat că o contribuție financiară din partea FEG nu va înlocui astfel de acțiuni.

               Bugetul estimat

               31.Costurile totale estimate sunt de 8 578 000 EUR, incluzând cheltuieli pentru servicii personalizate de 8 528 000 EUR și cheltuieli pentru activitățile de pregătire, gestionare, informare și publicitate, control și raportare de 50 000 EUR.

               32.Contribuția financiară totală solicitată din FEG este de 5 146 800 EUR (60 % din costurile totale).

                        Acțiuni

                        Numărul estimat al participanților

                        Costul estimat per participant
                        (EUR)

                        Costuri totale estimate

                        (EUR)

                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]

                        Sesiuni de informare colectivă și individuală (Information collective e individuelle des salariés)

                        2 132

                        800

                        1 705 600

                        Tranziție profesională: înscriere, evaluarea competențelor, proiect profesional (Transition professionnelle: adhésion, bilan, project)

                        2 132

                        1 800

                        3 837 600

                        Îndrumare spre noi locuri de muncă (Phase accompagnement et reclassement)

                        2 132

                        1 400

                        2 984 800

                        Subtotal (a):

                        Procent din pachetul de servicii personalizate

                        –

                        8 528 000

                        (100 %)

                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]

                        Subtotal (b):

                        Procent din pachetul de servicii personalizate:

                        –

                        0

                        (0,00 %)

                        Acțiuni în temeiul articolului 7 alineatul (4) din Regulamentul privind FEG

                        1. Activități de pregătire

                        –

                        0

                        2. Gestionare

                        –

                        0

                        3. Informare și publicitate

                        –

                        0

                        4. Control și raportare

                        –

                        50 000

                        Subtotal (c):

                        Procent din costurile totale:

                        –

                        50 000

                        (0,58 %)

                        Costuri totale (a + b + c):

                        –

                        8 578 000

                        Contribuție din FEG (60 % din costurile totale)

                        –

                        5 146 800

               33.În tabelul de mai sus, nu există costuri corespunzătoare unor acțiuni în temeiul articolului 7 alineatul (1) litera (b) din Regulamentul privind FEG (adică acțiuni al căror cost nu poate depăși 35 % din costurile totale ale pachetului coordonat de servicii personalizate).

               Perioada de eligibilitate a cheltuielilor

               34.Franța a început prestarea serviciilor personalizate către beneficiarii vizați la 23 aprilie 2015. Prin urmare, cheltuielile referitoare la acțiuni sunt eligibile pentru o contribuție financiară din FEG de la 23 aprilie 2015 până la 19 noiembrie 2017.

               35.Franța a început plata cheltuielilor administrative pentru punerea în aplicare a FEG la 1 septembrie 2015. Prin urmare, cheltuielile privind acțiunile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 1 septembrie 2015 până la 19 mai 2018.

               Complementaritatea cu acțiunile finanțate prin fonduri naționale sau ale Uniunii

               36.Sursa prefinanțării sau a cofinanțării naționale este bugetul Ministerului Muncii, ocupării forței de muncă, formării profesionale și dialogului social din linia bugetară pentru sprijinirea schimbărilor economice și a evoluției ocupării forței de muncă.

               37.Franța a confirmat faptul că măsura descrisă mai sus care primește o contribuție financiară din FEG nu va beneficia și de contribuții financiare din partea altor instrumente financiare ale Uniunii.

               Proceduri de consultare a beneficiarilor vizați sau a reprezentanților acestora sau a partenerilor sociali, precum și a autorităților locale și regionale

               38.Franța a indicat faptul că pachetul coordonat de servicii personalizate a fost elaborat în consultare cu reprezentanții beneficiarilor vizați și cu partenerii sociali. Între 7 și 17 aprilie 2015 au avut loc numeroase reuniuni. Aceste reuniuni priveau întregul pachet de măsuri, din care face parte și componenta FEG (Dispositif d'Accompagnement Renforcé — DAS).

               Sisteme de gestionare și control

               39.Cererea conține o descriere a sistemului de gestionare și control, care precizează responsabilitățile organismelor implicate. Franța a notificat Comisiei faptul că această contribuție financiară va fi gestionată de către Délégation générale à l’emploi et à la formation professionnelle (DGEFP) din cadrul Ministerului Muncii, ocupării forței de muncă, formării profesionale și dialogului social și, în particular, de către unitatea Fonds national de l'emploi (DGEFP - FNE). Plățile vor fi efectuate, în cadrul DGEFP, de către unitatea Affaires financières (DGEFP - MAFI). Certificarea va fi efectuată de către Agence de services et de paiement (ASP).

               Angajamentele asumate de statul membru în cauză

               40.Franța a oferit toate garanțiile necesare cu privire la următoarele:

               –principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;

               –cerințele stipulate în legislația națională și în cea a UE privind concedierile colective au fost respectate;

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;

               –măsurile propuse vor fi complementare cu măsurile finanțate din fondurile structurale;

               –contribuția financiară din FEG va respecta normele procedurale și materiale ale Uniunii privind ajutoarele de stat.

               IMPLICAȚII BUGETARE

               Propunere bugetară

               41.FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  12
               .

               42.După examinarea cererii în conformitate cu condițiile stabilite la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea FEG pentru suma de 5 146 800 EUR, reprezentând 60 % din costurile totale ale acțiunilor propuse, în scopul de a furniza o contribuție financiară pentru cerere.

               43.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  13
               .

               Acte conexe

               44.În același timp cu prezentarea prezentei propuneri de decizie de mobilizare a FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 5 146 800 EUR.

               45.În același timp cu adoptarea prezentei propuneri de decizie de mobilizare a FEG, Comisia va adopta o decizie privind o contribuție financiară, prin intermediul unui act de punere în aplicare, care va intra în vigoare la data la care Parlamentul European și Consiliul adoptă decizia propusă de mobilizare a FEG.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Fondului european de ajustare la globalizare
                  (cererea din partea Franței – EGF/2015/010 FR/MoryGlobal)

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  14
               , în special articolul 15 alineatul (4),

               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  15
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară o activitate independentă a căror activitate a încetat ca urmare a modificărilor structurale majore intervenite în practicile comerciale mondiale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului
                  16
               .

               (3)La 19 noiembrie 2015, Franța a prezentat cererea EGF/2015/010 FR/MoryGlobal în vederea obținerii unei contribuții financiare din FEG, ca urmare a concedierilor înregistrate de MoryGlobal SAS în Franța. Cererea a fost completată cu informații suplimentare ce au fost transmise în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013.

               (4)Prin urmare, ar trebui mobilizat FEG pentru a se furniza o contribuție financiară în valoare de 5 146 800 EUR, ca răspuns la cererea depusă de Franța.

               (5)În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii Europene pentru exercițiul financiar 2016, se mobilizează din Fondul european de ajustare la globalizare suma de 5 146 800 EUR în credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]
                  17*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)
                  JO L 347, 20.12.2013, p. 855.

                     (2)
                  În sensul articolului 3 din Regulamentul privind FEG.

                     (3)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (4)
                  JO L 393, 30.12.2006, p. 1.

                     (5)
                  În conformitate cu articolul 7 al patrulea paragraf din Regulamentul (UE) nr. 1309/2013.

                     (6)
                  COM(2015) 68.

                     (7)
                  COM(2011) 579.

                     (8)
                  Sursă: Decizia Tribunalului comercial din Bobigny privind lichidarea judiciară a MoryGlobal (procesverbal cu numărul 2015L01449).

                     (9)
                  Cererea EGF/2014/017 FR/ Mory-Ducros [COM(2015) 68] în sprijinul lucrătorilor concediați de MoryDucros în 2014.

                     (10)
                  Sursă: Insee (

                     http://www.insee.fr/fr/themes/tableau.asp?reg_id=99&ref_id=TCRD_025

                  )

                     (11)
                  AGS este acronimul folosit pentru Association pour la gestion du régime de Garantie des créances des Salariés.

                     (12)
                  JO L 347, 20.12.2013, p. 884.

                     (13)
                  JO C 373, 20.12.2013, p. 1.

                     (14)
                  JO L 347, 20.12.2013, p. 855.

                     (15)
                  JO C 373, 20.12.2013, p. 1.

                     (16)
                  Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (17)
                   A se introduce data de către Parlament înainte de publicarea în JO.


Anunţ juridic important

|

52009PC0270

Propunere de decizie a Consiliului de stabilire a poziţiei Comunităţii Europene în cadrul Consiliului ministerial al Comunităţii Energiei (Sarajevo, 26 iunie 2009)  /* COM/2009/0270 final */

	[pic] | COMISIA COMUNITĂŢILOR EUROPENE |Bruxelles, 15.6.2009COM(2009) 270 finalPropunere deDECIZIE A CONSILIULUIde stabilire a poziției Comunității Europene în cadrul Consiliului ministerial al Comunității Energiei (Sarajevo, 26 iunie 2009)EXPUNERE DE MOTIVEConsiliul ministerial al Comunității Energiei se va reuni la 26 iunie 2009 la Sarajevo (Bosnia și Herzegovina). Pentru a permite Comunității Europene să participe la deciziile relevante, este necesar să se stabilească poziția Comunității Europene în conformitate cu articolul 300 din tratat și cu dispozițiile Deciziei Consiliului din 29 mai 2006 privind încheierea de către Comunitatea Europeană a Tratatului de instituire a Comunității Energiei.Prezenta propunere de decizie a Consiliului include toate punctele de pe ordinea de zi pentru care se așteaptă o decizie a Consiliului ministerial, astfel cum se arată în continuare. Celelalte puncte care figurează pe ordinea de zi sunt, de asemenea, menționate cu titlu informativ.1. ELEMENTELE DECIZIEIComisia va exprima poziția Comunității Europene, astfel cum este definită în anexa la decizia propusă cu privire la următoarele elemente ale deciziei.1.1. Probleme bugetareComisia va aproba descărcarea de gestiune pentru anul 2008 a directorului pe baza raportului de audit din 31 decembrie 2008, a raportului Comitetului bugetar cu privire la auditul 2008 și a raportului directorului privind execuția bugetului. Comisia va aproba bugetul Comunității Energiei pentru perioada 2010–2011 în limita sumei de 3 250 000 EUR pentru 2010 și a sumei de 3 380 000 EUR pentru 2011[1], cu condiția aprobării de către autoritatea bugetară a creditelor corespondente pentru ambele exerciții.1.2. Programul de lucruComisia va aproba Programul de lucru al Comunității Energiei pentru perioada 2010–2011.1.3. Mandatul directoruluiComisia va aproba reînnoirea mandatului directorului Secretariatului Comunității Energiei pentru o a doua perioadă de trei ani.1.4. Grupul operativ pentru surse de energie regenerabileComisia va aproba constituirea unui Grup operativ pentru surse de energie regenerabile, a cărui sarcină va consta în principal în implementarea directivei recent aprobate în Comunitatea Energiei.2. ALTE ELEMENTE2.1. Aspecte care nu necesită dezbateriComisia va aproba concluziile celor două reuniuni precedente ale Grupului permanent la nivel înalt și va lua notă de următoarele rapoarte:-  raportul privind implementarea Programului de lucru al Comunității Energiei;-  raportul de audit pentru anul 2008, raportul Comitetului bugetar cu privire la auditul 2008 și raportul directorului privind execuția bugetului pentru anul 2008;-  raportul privind cazurile pendinte de soluționare a disputelor.Comisia va aproba, de asemenea, componența Comitetului consultativ înființat prin regulile de procedură pentru soluționarea disputelor adoptate în iunie 2008 de către Consiliul ministerial al Comunității Energiei. Se ia notă de următoarele: Comunitatea Europeană va fi reprezentată de un funcționar al Comisiei Europene iar Comitetul consultativ va putea emite numai avize neobligatorii către Consiliul ministerial.2.2. Aderarea noilor părți contractanteComisia va prezenta un raport cu privire la situația negocierilor cu Republica Moldova, Ucraina și Turcia și va răspunde favorabil candidaturii Georgiei[2].2.3. Implementarea tratatuluiComisia va lua notă de raportul privind evoluția pieței [a se completa când va fi disponibil raportul]2.4. Securitatea aprovizionăriiComisia va primi favorabil rezultatul primei reuniuni a Grupului pentru securitatea aprovizionării al Comunității Energiei subliniind, în același timp, necesitatea ca activitățile acestuia să fie strâns legate de activitățile Grupului UE de coordonare pentru gaz. De asemenea, Comisia va încuraja schimbul de opinii cu privire la situația preconizată a aprovizionării cu energie electrică în timpul verii 2009.2.5. Surse de energie regenerabileComisia va saluta inițierea unui studiu asupra implementării noii directive UE privind sursele de energie regenerabile în cadrul Comunității Energiei si va aproba constituirea unui Grup operativ în scop de monitorizare (a se vedea punctul 1.4).2.6. Eficiența energeticăComisia va lua notă de raportul final al Grupului operativ pentru eficiență energetică și va sprijini recomandările acestuia privind posibilitatea implementării în Comunitatea Energiei a anumitor părți din legislația UE referitoare la eficiența energetică. În scopul pregătirii documentelor relevante și pentru a asista în continuare părțile contractante la pregătirea planurilor lor naționale de acțiune în domeniul eficienței energetice, Comisia va recomanda prelungirea mandatului Grupului operativ până la sfârșitul anului 2010. Propunere deDECIZIE A CONSILIULUIde stabilire a poziției Comunității Europene în cadrul Consiliului ministerial al Comunității Energiei (Sarajevo, 26 iunie 2009)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 300 alineatul (2) al doilea paragraf,având în vedere Decizia Consiliului privind încheierea de către Comunitatea Europeană a Tratatului de instituire a Comunității Energiei (2006/500/CE – 29 mai 2006), în special articolele 4 și 5,având în vedere propunerea Comisiei,DECIDE:Articol unicÎn vederea reuniunii Consiliului ministerial al Comunității Energiei care va avea loc la Sarajevo la 26 iunie 2009, poziția Comunității cu privire la aspectele care intră sub incidența articolului 300 alineatul (2) al doilea paragraf din tratat este stabilită în anexa la prezenta decizie.Adoptată la Bruxelles,Pentru ConsiliuPreședinteleANEXĂPoziția Comunității Europene-  Comunitatea Europeană aprobă descărcarea de gestiune pentru anul 2008 a directorului Secretariatului Comunității Energiei.-  Comunitatea Europeană aprobă Programul de lucru al Comunității Energiei pentru perioada 2010–2011.-  Comunitatea Europeană aprobă adoptarea bugetului Comunității Energiei pentru perioada 2010–2011 în limita sumei de 3 250 000 EUR pentru 2010 și a sumei de 3 380 000 EUR pentru 2011, corespunzătoare unor contribuții ale Comunității Europene de maximum 3 188 250 EUR pentru 2010 și 3 315 780 EUR pentru 2011, cu condiția aprobării de către autoritatea bugetară a creditelor corespondente pentru ambele exerciții bugetare.-  Comunitatea Europeană aprobă reînnoirea mandatului directorului Secretariatului Comunității Energiei pentru încă o perioadă de trei ani.-  Comunitatea Europeană aprobă constituirea unui Grup operativ pentru sursele de energie regenerabile pe perioada mandatului propus.[1] Se ia notă de faptul că articolele 74 și 88 din Tratatul de instituire a Comunității Energiei prevăd că bugetul bianual al Comunității Energiei este adoptat de către Consiliul ministerial al Comunității Energiei pe baza unei propuneri a Comisiei Europene. Propunerea corespunzătoare a Comisiei a fost adoptată la […].[2] La […], Comisia a prezentat Consiliului o Recomandare de autorizare a Comisiei pentru deschiderea negocierilor cu privire la modalitățile de aderare a Georgiei la Comunitatea Energiei.


                            COMISIA
                            EUROPEANĂ

                                                   Bruxelles, 15.6.2015
                                                   COM(2015) 291 final

                                                   ANNEX 1

                                          ANEXĂ

                                             la

                                     Propunerea de
                                DECIZIE A CONSILIULUI

     privind semnarea, în numele Uniunii Europene, a Protocolului adițional la Convenția
              Consiliului Europei privind prevenirea terorismului (CETS nr. 196)

RO                                                                                RO
 ---pagebreak---                                                 ANEXĂ
                                                    la

                                          Propunerea de
                                     DECIZIE A CONSILIULUI

      privind semnarea, în numele Uniunii Europene, a Protocolului adițional la Convenția
               Consiliului Europei privind prevenirea terorismului (CETS nr. 196)

      Protocol adițional la Convenția Consiliului Europei privind prevenirea terorismului (CETS
                                               nr. 196)

     Statele membre ale Consiliului Europei și celelalte părți la Convenția Consiliului Europei
     privind prevenirea terorismului (CETS nr. 196), semnatare ale prezentului protocol,

     întrucât scopul Consiliului Europei este de a realiza o uniune mai strânsă între membrii săi;

     dorind să consolideze în continuare eforturile îndreptate către prevenirea și reprimarea
     terorismului sub toate formele sale, atât în Europa, cât și la nivel mondial, cu respectarea
     drepturilor omului și a statului de drept;

     reamintind drepturile omului și libertățile fundamentale consacrate, în special, în Convenția
     pentru apărarea drepturilor omului și a libertăților fundamentale (ETS nr. 5) și în protocoalele
     la aceasta, precum și în Pactul internațional cu privire la drepturile civile și politice;

     exprimându-și îngrijorarea profundă cu privire la amenințarea reprezentată de către
     persoanele care călătoresc în străinătate în scopul săvârșirii, contribuirii sau participării la
     săvârșirea infracțiunilor de terorism sau al furnizării ori primirii de instruire în scopuri
     teroriste pe teritoriul unui alt stat;

     având în vedere, în acest sens, Rezoluția 2178 (2014) adoptată de Consiliul de Securitate al
     Organizației Națiunilor Unite în cadrul celei de a 7272-a reuniuni care a avut loc la
     24 septembrie 2014, în special punctele 4 și 6;

     considerând că este de dorit să se completeze Convenția Consiliului Europei privind
     prevenirea terorismului în anumite privințe,

     convin după cum urmează:

     Articolul 1 – Obiectiv
     Obiectivul prezentului protocol este acela de a completa dispozițiile Convenției Consiliului
     Europei privind prevenirea terorismului, deschisă pentru semnare la Varșovia, la 16 mai 2005
     (denumită în continuare „convenția”), în ceea ce privește incriminarea faptelor prevăzute la

RO                                                  2                                                   RO
 ---pagebreak---      articolele 2-6 din prezentul protocol, sporind astfel eforturile depuse de părți în ceea ce
     privește prevenirea terorismului și a efectelor negative ale acestuia asupra respectării depline
     a drepturilor omului, în special a dreptului la viață, atât prin măsuri care trebuie adoptate la
     nivel național, cât și prin cooperare internațională, cu respectarea în mod corespunzător a
     tratatelor sau acordurilor internaționale, multilaterale sau bilaterale existente între părți.

     Articolul 2 – Participarea la o asociație sau grupare în scopuri teroriste
     (1)     În sensul prezentului protocol, prin „participarea la o asociație sau grupare în scopuri
             teroriste” se înțelege participarea la activitățile unei asociații sau grupări în vederea
             săvârșirii sau contribuirii la săvârșirea uneia sau mai multor infracțiuni de terorism
             ale asociației sau grupării.
     (2)     Fiecare parte adoptă măsurile necesare pentru a incrimina ca infracțiune, în dreptul
             său intern, „participarea la o asociație sau grupare în scopuri teroriste”, astfel cum
             este definită la alineatul (1), atunci când aceasta este săvârșită ilegal și cu intenție.

     Articolul 3 – Primirea de instruire în scopuri teroriste
     (1)     În sensul prezentului protocol, prin „primirea de instruire în scopuri teroriste” se
             înțelege primirea de instruire, inclusiv obținerea de cunoștințe sau de abilități
             practice, de la o altă persoană, în ceea ce privește fabricarea sau folosirea de
             explozibili, de arme de foc sau de alte arme sau substanțe toxice sau periculoase sau
             în ceea ce privește alte metode sau tehnici specifice, cu scopul de a săvârși sau de a
             contribui la săvârșirea unei infracțiuni de terorism.
     (2)     Fiecare parte adoptă măsurile necesare pentru a incrimina ca infracțiune, în dreptul
             său intern, „primirea de instruire în scopuri teroriste”, astfel cum este definită la
             alineatul (1), atunci când aceasta este săvârșită ilegal și cu intenție.

     Articolul 4 – Deplasarea în străinătate în scopuri teroriste
     (1)     În sensul prezentului protocol, prin „deplasarea în străinătate în scopuri teroriste” se
             înțelege deplasarea într-un stat care nu este statul de cetățenie sau de reședință al
             călătorului în scopul săvârșirii sau contribuirii la săvârșirea unei infracțiuni de
             terorism sau al participării la o infracțiune de terorism ori al furnizării ori primirii de
             instruire în scopuri teroriste.
     (2)     Fiecare parte adoptă măsurile necesare pentru a incrimina ca infracțiune, în dreptul
             său intern, „deplasarea în străinătate în scopuri teroriste”, astfel cum este definită la
             alineatul (1), de pe teritoriul său sau de către cetățenii săi, atunci când aceasta este
             săvârșită ilegal și cu intenție. În acest sens, fiecare parte poate stabili unele condiții
             care sunt impuse de principiile sale constituționale și sunt în conformitate cu acestea.
     (3)     Fiecare parte adoptă, de asemenea, măsurile necesare pentru incriminarea ca
             infracțiune în dreptul său intern și în conformitate cu acesta tentativa de comitere a
             uneia dintre infracțiunile prevăzute la prezentul articol.

     Articolul 5 – Finanțarea deplasării în străinătate în scopuri teroriste
     (1)      În sensul prezentului protocol, prin „finanțarea deplasării în străinătate în scopuri
              teroriste” se înțelege furnizarea sau colectarea, prin orice mijloace, direct sau

RO                                                   3                                                     RO
 ---pagebreak---              indirect, de fonduri care să permită integral sau parțial oricărei persoane să efectueze
             o deplasare în străinătate în scopuri teroriste, astfel cum este definită la articolul 4
             alineatul (1) din prezentul protocol, știind că fondurile sunt integral sau parțial
             destinate a fi utilizate în acest scop.
     (2)     Fiecare parte adoptă măsurile necesare pentru a incrimina ca infracțiune, în dreptul
             său intern, „finanțarea deplasării în străinătate în scopuri teroriste”, astfel cum este
             definită la alineatul (1), atunci când aceasta este săvârșită ilegal și cu intenție.

     Articolul 6 – Organizarea sau facilitarea în alt mod a deplasării în străinătate în scopuri
     teroriste
     (1)     În sensul prezentului protocol, prin „organizarea sau facilitarea în alt mod a
             deplasării în străinătate în scopuri teroriste” se înțelege orice act de organizare sau
             facilitare prin care se acordă asistență oricărei persoane pentru a efectua o deplasare
             în străinătate în scopuri teroriste, astfel cum este definită la articolul 4 alineatul (1)
             din prezentul protocol, știind că asistența furnizată astfel este în scopuri teroriste.
     (2)     Fiecare parte adoptă măsurile necesare pentru a incrimina ca infracțiune, în dreptul
             său intern, „organizarea sau facilitarea în alt mod a deplasării în străinătate în scopuri
             teroriste”, astfel cum este definită la alineatul (1), atunci când aceasta este săvârșită
             ilegal și cu intenție.

     Articolul 7 – Schimburile de informații
     (1)     Fără a aduce atingere articolului 3 alineatul (2) litera (a) din convenție și în
             conformitate cu legislația națională și cu obligațiile internaționale existente, fiecare
             parte ia măsurile necesare pentru a consolida schimbul în timp util între părți cu
             privire la orice informații relevante disponibile referitoare la persoane care
             efectuează o deplasare în străinătate în scopuri teroriste, astfel cum este definită
             această infracțiune la articolul 4. În acest scop, fiecare parte desemnează un punct de
             contact, disponibil 24 de ore pe zi, șapte zile pe săptămână.
     (2)     O parte poate alege să desemneze un punct de contact deja existent în conformitate
             cu alineatul (1).
     (3)     Punctul de contact al unei părți are capacitatea de a comunica cu punctul de contact
             al altei părți în regim de urgență.

     Articolul 8 – Condiții și garanții
     (1)     Fiecare parte se asigură că punerea în aplicare a prezentului protocol, inclusiv
             instituirea, punerea în practică și aplicarea incriminării în temeiul articolelor 2-6, sunt
             efectuate respectându-se obligațiile în materie de drepturi ale omului, în special
             dreptul la liberă circulație, libertatea de exprimare, libertatea de asociere și libertatea
             religioasă, astfel cum sunt prevăzute în Convenția pentru apărarea drepturilor omului
             și a libertăților fundamentale și în Pactul internațional cu privire la drepturile civile și
             politice, în cazul în care aceste instrumente i se aplică părții în cauză, precum și alte
             obligații în temeiul dreptului internațional.
     (2)     Instituirea, punerea în practică și aplicarea incriminării în temeiul articolelor 2-6 din
             prezentul protocol ar trebui, de asemenea, să respecte principiul proporționalității în

RO                                                   4                                                      RO
 ---pagebreak---              ceea ce privește obiectivele legitime urmărite și necesitatea lor într-o societate
             democratică și ar trebui să excludă orice formă de arbitrar sau de tratament
             discriminatoriu sau rasist.

     Articolul 9 - Relația dintre prezentul protocol și convenție
     Termenii și expresiile utilizate în prezentul protocol se interpretează în sensul convenției.
     Pentru părți, toate dispozițiile convenției, cu excepția articolului 9, se aplică în legătură cu
     dispozițiile protocolului.

     Articolul 10 - Semnarea și intrarea în vigoare
     (1)     Prezentul protocol este deschis spre semnare semnatarilor convenției. Acesta va fi
             ratificat, acceptat sau aprobat. Semnatarii nu pot ratifica, accepta sau aproba
             prezentul protocol decât dacă au ratificat, acceptat sau aprobat convenția sau dacă fac
             acest lucru simultan. Instrumentele de ratificare, acceptare sau aprobare se depun la
             Secretarul General al Consiliului Europei.
     (2)     Prezentul protocol intră în vigoare în prima zi a lunii care urmează expirării unei
             perioade de trei luni după depunerea celui de al șaselea instrument de ratificare,
             acceptare sau aprobare, fiind necesar ca dintre cei șase semnatari care au depus un
             astfel de instrument cel puțin patru să fie state membre ale Consiliului Europei.
     (3)     Pentru orice semnatar care își depune ulterior instrumentul de ratificare, acceptare
             sau aprobare, prezentul protocol intră în vigoare în prima zi a lunii care urmează
             expirării unei perioade de trei luni de la data depunerii instrumentului de ratificare,
             acceptare sau aprobare.

     Articolul 11 - Aderarea la protocol
     (1)     După intrarea în vigoare a prezentului protocol, orice stat care a aderat la convenție
             poate, de asemenea, să adere la prezentul protocol sau să facă acest lucru simultan.
     (2)     Pentru orice stat care aderă la protocol în conformitate cu alineatul (1), protocolul
             intră în vigoare în prima zi a lunii care urmează după expirarea unei perioade de trei
             luni de la data la care instrumentul de aderare a fost depus la Secretarul General al
             Consiliului Europei.

     Articolul 12 - Aplicarea teritorială
     (1)     Orice stat al Uniunii Europene poate, la momentul semnării sau al depunerii
             instrumentului său de ratificare, de acceptare, de aprobare sau de aderare, să
             precizeze teritoriul sau teritoriile în care se aplică protocolul.
     (2)     Orice parte poate extinde, în orice moment ulterior, printr-o declarație adresată
             Secretarului General al Consiliului Europei, aplicarea prezentului protocol la orice alt
             teritoriu specificat în declarație. În cazul acestui teritoriu, protocolul intră în vigoare
             în prima zi a lunii care urmează după expirarea unei perioade de trei luni de la data
             primirii declarației de către Secretariatul General.
     (3)     Orice declarație făcută în temeiul celor două aliniate precedente cu privire la
             teritoriul specificat în declarație poate fi retrasă printr-o notificare adresată
             Secretarului General al Consiliului Europei. Retragerea devine aplicabilă în prima zi

RO                                                   5                                                     RO
 ---pagebreak---               a lunii care urmează expirării perioadei de 3 luni de la data primirii acestei notificări
              de către Secretarul General.

     Articolul 13 – Denunțarea
     (1)      Orice parte poate denunța oricând prezentul protocol printr-o notificare adresată
              Secretarului General al Consiliului Europei.
     (2)      Această denunțare devine efectivă în prima zi a lunii care urmează expirării unei
              perioade de trei luni de la data primirii notificării de către Secretarul General al
              Consiliului Europei.
     (3)      Denunțarea convenției antrenează în mod automat denunțarea prezentului protocol.

     Articolul 14 – Notificări
     Secretarul General al Consiliului Europei notifică statelor membre ale Consiliului Europei,
     Uniunii Europene, statelor care nu sunt membre dar care au participat la elaborarea
     prezentului protocol, precum și oricărui stat care a aderat sau a fost invitat să adere la
     prezentul protocol:

     a) orice semnare;

     b) depunerea oricărui instrument de ratificare, acceptare, aprobare sau aderare,

     c) orice dată de intrare în vigoare a prezentului protocol, în temeiul articolelor 10 și 11;

     d) orice alt act, declarație, notificare sau comunicare privind prezentul protocol.

     Drept care, subsemnații, pe deplin autorizați, au semnat prezentul protocol.

     Adoptat la Bruxelles, la nouăsprezece mai două mii cincisprezece, în engleză și în franceză,
     ambele texte fiind în egală măsură autentice, într-un singur exemplar care se depune la
     arhivele Consiliului Europei. Secretarul General al Consiliului Europei va transmite câte o
     copie certificată pentru conformitate fiecărui stat membru al Consiliului Europei, Uniunii
     Europene, statelor care nu sunt membre dar care au participat la elaborarea prezentului
     protocol și fiecărui stat invitat să adere la acesta.

RO                                                   6                                                    RO
 ---documentbreak---                             COMISIA
                            EUROPEANĂ

                                                   Bruxelles, 15.6.2015
                                                   COM(2015) 291 final

                                                   2015/0130 (NLE)

                                        Propunere de

                                DECIZIE A CONSILIULUI

     privind semnarea, în numele Uniunii Europene, a Protocolului adițional la Convenția
              Consiliului Europei privind prevenirea terorismului (CETS nr. 196)

RO                                                                                RO
 ---pagebreak---                                           EXPUNERE DE MOTIVE

     1.      CONTEXTUL PROPUNERII
     La 24 septembrie 2014, Consiliul de Securitate al ONU a adoptat Rezoluția 2178(2014)
     privind luptătorii teroriști străini (LTS) în temeiul capitolului VII din Carta ONU [RCSONU
     2178(2014)].
     În octombrie 2014, Consiliul a invitat Comisia să exploreze modalități de remediere a
     eventualelor deficiențe din Decizia-cadru privind combaterea terorismului [Decizia-cadru
     2002/475/JAI privind combaterea terorismului, astfel cum a fost modificată prin Decizia-
     cadru 2008/919/JAI, denumită în continuare „Decizia-cadru privind terorismul”), având în
     vedere, în special, RCSONU 2178(2014)]1. În Declarația comună de după Consiliul JAI de la
     Riga, miniștrii au convenit asupra importanței de a lua în considerare posibile măsuri
     legislative pentru a se ajunge la o înțelegere comună privind infracțiunile de terorism în
     lumina RCSONU 2178(2014)2. În rezoluția din 11 februarie 2015, Parlamentul European a
     subliniat necesitatea, printre altele, de a armoniza incriminarea infracțiunilor în care sunt
     implicați luptătorii teroriști străini și de a evita eventualele lacune în urmărirea penală prin
     actualizarea Deciziei-cadru privind terorismul3.
     La 21 ianuarie 2015, Comitetul de Miniștri al Consiliului Europei (CoE) a instituit Comitetul
     privind luptătorii teroriști străini și aspecte conexe (COD-CTE). Plasat sub autoritatea
     Comitetului de experți privind terorismul (CODEXTER), COD-CTE a fost însărcinat să
     redacteze un protocol adițional la Convenția Consiliului Europei privind prevenirea
     terorismului (CETS nr. 196).
     După trei runde de discuții în cadrul COD-CTE (23-26 februarie 2015, 9-12 martie 2015 și
     23-26 martie 2015), CODEXTER a supus discuției și ulterior a aprobat protocolul adițional la
     10 aprilie 2015, în cadrul celei de a 28-a reuniuni plenare.
     Adunarea Parlamentară a Consiliului Europei și-a dat avizul cu privire la protocolul adițional
     în sesiunea din 20-24 aprilie. Protocolul adițional a fost aprobat în prealabil de Comitetul de
     Miniștri la 12 mai 2015, în vederea adoptării sale finale la 19 mai 2015. Acesta va fi deschis
     spre semnare la o dată ulterioară.

     2.      ELEMENTELE JURIDICE ALE PROPUNERII
     2.1     Scopul și conținutul protocolului adițional
     Protocolul adițional are ca scop facilitarea punerii în aplicare rapide, coordonate și eficace a
     anumitor aspecte ale RCSONU 2178 (în principal a celor legate de prevenirea și urmărirea
     plecării luptătorilor teroriști străini), promovarea unei înțelegeri comune și a unui răspuns
     comun la infracțiunile legate de luptătorii teroriști străini, facilitarea în sens mai larg a
     cercetărilor și urmăririlor penale având ca obiect fapte de natură pregătitoare care riscă sau
     amenință să conducă la săvârșirea de infracțiuni de terorism și facilitarea cooperării
     internaționale prin intensificarea schimbului de informații.

     1
            Concluziile Consiliului din cadrul reuniunii din 9-10 octombrie 2014, „Luptătorii străini: urmărirea
            concluziilor Consiliului European din 30 august 2014”, Bruxelles, 13 octombrie 2014, doc.
            nr. 14160/14, punctul 3, al 6-lea punct marcator.
     2
            Declarația comună de la Riga rezultată în urma întâlnirii informale a miniștrilor de justiție și afaceri
            interne de la Riga din 29-30 ianuarie, ultimul punct marcator al concluziilor.
     3
            Rezoluția Parlamentului European din 11 februarie 2015 privind măsurile de combatere a terorismului
            [2015/2530(RSP)], punctul 26.

RO                                                        2                                                            RO
 ---pagebreak---      Astfel, protocolul adițional prevede incriminarea următoarelor fapte: participarea într-o
     asociație sau grupare în scopuri teroriste (articolul 2), primirea de instruire în scopuri teroriste
     (articolul 3), deplasarea în străinătate în scopuri teroriste sau tentativa de deplasare în
     străinătate în scopuri teroriste (articolul 4), furnizarea sau colectarea de fonduri pentru astfel
     de deplasări (articolul 5) și organizarea sau facilitarea unor astfel de deplasări (articolul 6). În
     fine, articolul 7 vizează îmbunătățirea schimbului de informații prin obligarea părților să
     desemneze un punct de contact care să furnizeze informații sau să trateze cererile de
     informații disponibile în timp util.
     Articolul 2 este considerat un instrument important pentru cercetarea și urmărirea penală
     eficace a celor care contribuie prin activitățile lor la săvârșirea de infracțiuni de terorism de
     către grupări teroriste. Articolul 3 prevede incriminarea faptelor de natură pregătitoare, și
     anume primirea de instruire în scopuri de teroriste, completându-se astfel infracțiunea de
     furnizare de instruire, astfel cum este prevăzută la articolul 7 din Convenția CETS nr. 196. În
     același timp, dispoziția de la articolul 3 sporește securitatea juridică și eficacitatea articolelor
     4-6 din protocolul adițional, în sensul că prevede o definiție a primirii de instruire în scopuri
     de teroriste, care este menționată ca unul dintre scopurile deplasării. În cele din urmă, prin
     articolele 4-6 se intenționează transpunerea punctului (6) literele (a) - (c) din dispozitivul
     RCSONU 2178(2014). Aceste dispoziții extind sfera incriminării la alte fapte de natură
     pregătitoare în afară de cele deja incluse în Convenția CETS nr. 196 (respectiv instigarea
     publică, instruirea și recrutarea în scopuri teroriste).
     Prin dispoziția de la articolul 7 privind intensificarea schimbului de informații/instituirea de
     puncte de contact, protocolul adițional răspunde apelului lansat prin intermediul punctului 3
     din RCSONU 2178(2014) la o cooperare internațională mai strânsă, care să faciliteze în mod
     special prevenirea și investigarea deplasărilor în țări terțe cu scopul de a săvârși infracțiuni
     teroriste sau de a participa la activități de instruire în scopuri teroriste4.

     2.2       Temeiul juridic al propunerii de decizie
     Potrivit jurisprudenței constante, alegerea temeiului juridic al unei măsuri a UE trebuie să se
     întemeieze pe elemente obiective, care pot fi supuse controlului jurisdicțional; printre acestea
     se numără scopul și conținutul măsurii5. Dacă din examinarea unei măsuri a Uniunii Europene
     reiese faptul că aceasta servește unui scop dublu sau că are o componentă dublă și că unul
     dintre scopuri sau una dintre componente poate fi identificată ca principală sau predominantă,
     în timp ce cealaltă este doar incidentală, măsura trebuie să fie întemeiată pe un temei juridic
     unic, mai exact acel temei necesar scopului sau componentei principale sau predominante6.
     Scopul predominant al protocolului adițional este de a introduce infracțiuni legate de terorism,
     pentru care Uniunea are competență în temeiul articolului 83 alineatul (1) din TFUE. Temeiul
     juridic pentru semnarea protocolului adițional trebuie, prin urmare, să includă articolul 83
     alineatul (1) din TFUE.
     Nu este nevoie de alte temeiuri juridice. În special, articolul 7 (intensificarea schimbului de
     informații prin desemnarea punctelor de contact) vizează facilitarea detectării, prevenirii și
     investigării persoanelor care se deplasează sau încearcă să se deplaseze, facilitând astfel

     4
                A se vedea, de asemenea, punctul 63 din raportul explicativ privind protocolul adițional.
     5
           A se vedea, de exemplu, cauza C-490/10 Parlamentul/Consiliul, EU:C:2012:525, punctul 44, și
           jurisprudența citată în cauza menționată.
     6
           Cauza C-490/10, Parlamentul/Consiliul, punctul 46.

RO                                                     3                                                    RO
 ---pagebreak---      aplicarea în practică a articolului 4 din protocolul adițional7 și are, prin urmare, o natură
     accesorie.

     2.3      Necesitatea deciziei propuse
     Articolul 3 alineatul (2) din TFUE prevede că Uniunea are competență exclusivă „în ceea ce
     privește încheierea unui acord internațional ... în măsura în care aceasta ar putea aduce
     atingere normelor comune sau ar putea modifica domeniul de aplicare a acestora.” Un acord
     internațional poate aduce atingere normelor comune sau poate modifica sfera de aplicare a
     acestora atunci când domeniul care face obiectul acordului se suprapune peste dreptul Uniunii
     sau este reglementat, în mare măsură, de dreptul Uniunii8. În plus, pentru a evalua dacă un
     domeniu este reglementat în mare măsură prin dreptul Uniunii trebuie să se țină seama nu
     numai de stadiul actual al dreptului Uniunii în domeniul în cauză, ci și de evoluțiile sale
     viitoare, în măsura în care acestea sunt previzibile9.
     Uniunea a adoptat deja măsuri în domeniul reglementat prin protocolul adițional, inclusiv
     dispoziții de drept penal material, precum și o dispoziție privind intensificarea schimbului de
     informații.
     Cadrul juridic al UE care reglementează infracțiunile care au legătură cu terorismul este
     prevăzut în Decizia-cadru privind combaterea terorismului. Protocolul adițional extinde
     domeniul de aplicare al infracțiunilor care trebuie să fie incriminate10 sau introduce infracțiuni
     similare cu cele deja prevăzute în decizia-cadru11.
     Instrumentele relevante ale Uniunii privind cooperarea polițienească sunt, în special:
     (a) Decizia-cadru 2006/960/JAI a Consiliului din 18 decembrie 2006 privind simplificarea
     schimbului de informații și date operative între autoritățile de aplicare a legii ale statelor
     membre ale Uniunii Europene12,
     (b) Decizia 2008/615/JAI a Consiliului din 23 iunie 2008 privind intensificarea cooperării
     transfrontaliere, în special în domeniul combaterii terorismului și a criminalității
     transfrontaliere (Decizia Prüm) 13 și
     (c) Decizia 2005/671/JAI a Consiliului din 20 septembrie 2005 privind schimbul de informații
     și cooperarea referitoare la infracțiunile de terorism14.
     Aceste instrumente reglementează, pe de altă parte, schimbul de informații în scopul cercetării
     penale în chestiuni legate de activități teroriste și, pe de altă parte, instituirea unor puncte de
     contact pentru schimbul de informații. Europol sprijină în special cooperarea polițienească
     dintre statele membre și cea dintre statele membre și anumite țări terțe pentru a răspunde în
     mod adecvat fenomenului luptătorilor teroriști străini.
     Prin urmare, încheierea protocolului adițional poate aduce atingere normelor comune sau
     poate modifica domeniul de aplicare al acestora.

     7
            A se vedea punctele 64-68 din raportul explicativ privind protocolul adițional.
     8
            Cauza 22/70 Comisia/Consiliul Rec., 1971, p.263, așa-numita cauză AETR.
     9
            Cauza C-66/13, Green Network, EU:C:2014:2399, punctele 61-64, și jurisprudența citată în cauza menționată.
     10
            Articolele 3-6 din protocolul adițional.
     11
            Articolul 2 din protocolul adițional care incriminează participarea la activitățile unei grupări teroriste,
            care este similar cu articolul 2 din Decizia-cadru privind combaterea terorismului.
     12
            JO L 386/9 din 29.12.2006.
     13
            JO L 210/1 din 6.6.2008.
     14
            JO L 253/22 din 29.9.2005.

RO                                                            4                                                           RO
 ---pagebreak---      În plus, în ceea ce privește evoluțiile viitoare previzibile ale dreptului Uniunii, în urma
     apelurilor lansate de Consiliu de a explora modalități de remediere a eventualelor deficiențe
     ale actualului cadru juridic, în prezent se desfășoară discuții cu privire la o posibilă revizuire a
     deciziei-cadru, în special având în vedere RCSONU 2178 (2014).
     După cum s-a anunțat în Agenda europeană privind securitatea, în 2015 Comisia va lansa o
     analiză a impactului în vederea actualizării, în 2016, a Deciziei-cadru privind combaterea
     terorismului, ținând seama de negocierile privind Protocolul adițional la Convenția
     Consiliului Europei privind prevenirea terorismului15.
     Prin urmare, decizia propusă este necesară, întrucât protocolul adițional trebuie semnat în
     numele Uniunii.

     3.       APLICAREA TERITORIALĂ
     În conformitate cu Protocolul nr. 22 la Tratatul privind Uniunea Europeană, protocolul
     adițional semnat și, în cele din urmă, încheiat de Uniunea Europeană este obligatoriu și se
     aplică în toate statele membre ale UE, cu excepția Danemarcei.
     În conformitate cu Protocolul 21 la Tratatul privind Uniunea Europeană, protocolul adițional
     semnat și, în cele din urmă, încheiat de Uniunea Europeană nu este obligatoriu și nu se aplică
     în Regatul Unit decât dacă acest stat membru notifică Consiliului intenția sa de a participa la
     adoptarea și punerea în aplicare a acestui instrument.

     15
            Comunicare a Comisiei către Parlamentul European, Consiliu, Comitetul Economic și Social European
            și Comitetul Regiunilor: Agenda europeană privind securitatea, COM(2015) 185 final din 28 aprilie
            2015, nepublicată încă în JO.

RO                                                     5                                                        RO
 ---pagebreak---                                                             2015/0130 (NLE)

                                               Propunere de

                                      DECIZIE A CONSILIULUI

      privind semnarea, în numele Uniunii Europene, a Protocolului adițional la Convenția
               Consiliului Europei privind prevenirea terorismului (CETS nr. 196)

     CONSILIUL UNIUNII EUROPENE,
     având în vedere Tratatul privind funcționarea Uniunii Europene, în special articolul 83
     alineatul (1), coroborat cu articolul 218 alineatul (5),
     având în vedere propunerea Comisiei Europene,
     întrucât:
     (1)    La 1 aprilie 2015, Consiliul a autorizat Comisia să deschidă negocieri privind
            Protocolul adițional la Convenția Consiliului Europei privind prevenirea terorismului
            (CETS nr. 196).
     (2)    Protocolul adițional are ca scop facilitarea punerii în aplicare a Rezoluției 2178(2014)
            a Consiliului de Securitate al Organizației Națiunilor Unite privind luptătorii teroriști
            străini și, în special, stabilirea ca infracțiuni a anumitor fapte identificate la punctul 6
            din dispozitivul rezoluției menționate.
     (3)    O înțelegere comună a infracțiunilor legate de luptătorii teroriști străini și a
            infracțiunilor de natură pregătitoare care riscă să conducă la săvârșirea de acte de
            terorism ar contribui la sporirea în continuare a eficacității instrumentelor de justiție
            penală și a cooperării la nivelul Uniunii și la nivel internațional.
     (4)    Prin urmare, protocolul adițional ar trebui semnat în numele Uniunii Europene.
     (5)    [În conformitate cu articolul 3 din Protocolul (nr. 21) privind poziția Regatului Unit și
            a Irlandei cu privire la spațiul de libertate, securitate și justiție, anexat la Tratatul
            privind Uniunea Europeană și la Tratatul privind funcționarea Uniunii Europene,
            Regatul Unit și-a exprimat dorința de a participa la adoptarea și la aplicarea prezentei
            decizii.]
     (6)    SAU: [În conformitate cu articolele 1 și 2 din Protocolul (nr. 21) privind poziția
            Regatului Unit și a Irlandei cu privire la spațiul de libertate, securitate și justiție,
            anexat la Tratatul privind Uniunea Europeană și la Tratatul privind funcționarea
            Uniunii Europene, și fără a aduce atingere articolului 4 din protocolul menționat
            anterior, Regatul Unit nu participă la adoptarea prezentei decizii, nu are obligații în
            temeiul acesteia și nu face obiectul aplicării sale.]
     (7)    În conformitate cu articolele 1 și 2 din Protocolul (nr. 22) privind poziția Danemarcei,
            anexat la Tratatul privind Uniunea Europeană și la Tratatul privind funcționarea
            Uniunii Europene, Danemarca nu participă la adoptarea prezentei decizii, nu are
            obligații în temeiul acesteia și nu face obiectul aplicării sale,

RO                                                   6                                                     RO
 ---pagebreak---      ADOPTĂ PREZENTA DECIZIE:

                                                Articolul 1
     Semnarea Protocolului adițional la Convenția Consiliului Europei privind prevenirea
     terorismului (CETS nr. 196) se aprobă în numele Uniunii, sub rezerva încheierii protocolului
     menționat. Textul protocolului adițional care urmează a fi semnat este atașat la prezenta
     decizie.

                                                Articolul 2
     Secretariatul General al Consiliului stabilește instrumentul prin care se acordă persoanei
     (persoanelor) indicate de negociatorul protocolului puteri depline pentru semnarea
     protocolului, sub rezerva încheierii acestuia.

                                                Articolul 3
     Prezenta decizie intră în vigoare la data adoptării.
     Adoptată la Bruxelles,

                                                   Pentru Consiliu,
                                                   Președintele

RO                                                   7                                              RO


               COMISIA EUROPEANĂ
            Bruxelles, 3.10.2016
            COM(2016) 630 final
            2016/0307(NLE)
            Propunere de
            DECIZIE A CONSILIULUI
            privind încheierea Acordului sub forma unui schimb de scrisori între Uniunea Europeană și Republica Federativă a Braziliei în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cursul procesului său de aderare la Uniunea Europeană

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Odată cu aderarea Republicii Croația, Uniunea Europeană și-a extins uniunea vamală. Prin urmare, Uniunea Europeană a fost obligată, conform normelor Organizației Mondiale a Comerțului (OMC) [articolul XXIV alineatul (6) din GATT 1994], să deschidă negocieri cu membrii OMC care au drepturi de negociere în ceea ce privește lista de angajamente tarifare a Croației pentru a ajunge în cele din urmă la un acord referitor la o ajustare compensatorie. O astfel de ajustare este necesară în cazul în care adoptarea regimului tarifar extern al UE duce la creșterea tarifelor peste nivelul pe care statul aderent s-a angajat să îl respecte în cadrul OMC.

               La 15 iulie 2013, Consiliul a autorizat Comisia să deschidă negocieri în temeiul articolului XXIV alineatul (6) din GATT 1994. Comisia a negociat cu membrii OMC, deținători de drepturi de negociere, cu privire la retragerea unor concesii specifice legate de retragerea listei de angajamente a Republicii Croația în cursul procesului său de aderare la Uniunea Europeană.

               Negocierile cu Republica Federativă a Braziliei au condus la un proiect de acord sub forma unui schimb de scrisori, care a fost parafat la 12 iulie 2016 la Geneva (denumit în continuare „acordul”). În consecință, prezenta propunere solicită Consiliului adoptarea unei decizii de încheiere a acordului sub forma unui schimb de scrisori cu Republica Federativă a Braziliei. În paralel se transmite, de asemenea, o propunere separată privind semnarea acestui acord.

               •Coerența cu dispozițiile existente în domeniul de politică vizat

                  Propunerea este în concordanță cu practica UE urmată în cadrul extinderilor anterioare ale UE.

               •Coerența cu alte politici ale Uniunii

                  Propunerea urmează practica UE, care este în concordanță cu acțiunea externă și cu politicile industriale și agricole ale UE.

               2.TEMEI JURIDIC, SUBSIDIARITATE ȘI PROPORȚIONALITATE

               •Temeiul juridic

                  Articolul 207 din Tratatul privind funcționarea Uniunii Europene (TFUE), coroborat cu articolul 218 alineatul (6) litera (a) punctul (v) din TFUE pentru încheierea acordurilor internaționale.

               •Subsidiaritatea (pentru competența neexclusivă)

               Propunerea este de competența exclusivă a Uniunii, în conformitate cu articolul 3 alineatul (1) litera (e) din Tratatul privind funcționarea Uniunii Europene. În consecință, principiul subsidiarității nu se aplică.

               •Proporționalitatea

               Republica Federativă a Braziliei a fost afectată de retragerea concesiilor Croației. Ajustările compensatorii nu depășesc drepturile Braziliei în această privință. Propunerea respectă principiul proporționalității.

               •Alegerea instrumentului

               În temeiul articolului 218 alineatul (6) litera (a) din TFUE, este necesară o decizie a Consiliului de încheiere a acordului.

               3.CONSULTĂRI CU PĂRȚILE INTERESATE

               •Consultări cu părțile interesate

                  Consiliul (Comitetul pentru politică comercială) a fost consultat periodic cu privire la conținutul și la progresul negocierilor. Parlamentul European (Comisia INTA) a fost informat în acest sens.

               4.IMPLICAȚIILE BUGETARE

                  A se vedea fișa financiară.

               5.ALTE ELEMENTE

               •Planuri de punere în aplicare

                  În consecință, prezenta propunere solicită Consiliului adoptarea unei decizii de încheiere a acordului sub forma unui schimb de scrisori cu Republica Federativă a Braziliei. În paralel, se transmite Consiliului și o propunere separată privind semnarea acestui acord.

               Rezultatele acordului sunt după cum urmează:

               Se adaugă 4 766 de tone la atribuirea pentru Brazilia în cadrul contingentului tarifar al UE „Bucăți congelate de cocoși și de găini din specia Gallus domesticus”, pozițiile tarifare 0207.14.10, 0207.14.50 și 0207.14.70, menținând rata actuală aplicabilă în cadrul contingentului de 0 %.

               Se adaugă 610 tone la atribuirea pentru Brazilia în cadrul contingentului tarifar al UE „Bucăți congelate de curcani și de curci”, pozițiile tarifare 0207.27.10, 0207.27.20 și 0207.27.80, menținând rata actuală aplicabilă în cadrul contingentului de 0 %.

               Se adaugă 36 000 de tone în cadrul părții erga omnes din contingentul tarifar al UE „Zahăr brut din trestie de zahăr, destinat rafinării”, pozițiile tarifare 1701.13.10 și 1701.14.10, menținând rata actuală aplicabilă în cadrul contingentului de 98 EUR/tonă.

               Se adaugă 78 000 de tone la atribuirea pentru Brazilia în cadrul contingentului tarifar al UE „Zahăr brut din trestie de zahăr, destinat rafinării”, pozițiile tarifare 1701.13.10 și 1701.14.10, menținând rata actuală aplicabilă în cadrul contingentului de 98 EUR/tonă.

               În ceea ce privește volumul de 78 000 de tone alocat Braziliei în cadrul contingentului tarifar al UE „Zahăr brut din trestie de zahăr, destinat rafinării”, pozițiile tarifare 1701.13.10 și 1701.14.10, fără a aduce atingere limitei ratei aplicabile în cadrul contingentului de 98 EUR/tonă, UE va aplica în mod autonom:

               –în timpul primilor șase ani în care acest volum este disponibil, o rată aplicabilă în cadrul contingentului de nu mai mult de 11 EUR/tonă și

               –în cel de-al șaptelea an în care acest volum este disponibil, o rată aplicabilă în cadrul contingentului de nu mai mult de 54 EUR/tonă.

               Comisia va adopta regulamente de punere în aplicare pentru a extinde și a gestiona contingentele relevante, în temeiul articolului 187 litera (a) din Regulamentul privind organizarea comună unică a piețelor (OCP) [Regulamentul (CE) nr. 1308/2013].

               Aceste măsuri de punere în aplicare sunt în curs de pregătire în paralel cu prezenta propunere.

               2016/0307 (NLE)

               Propunere de

               DECIZIE A CONSILIULUI

               privind încheierea Acordului sub forma unui schimb de scrisori între Uniunea Europeană și Republica Federativă a Braziliei în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cursul procesului său de aderare la Uniunea Europeană

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (6) al doilea paragraf litera (a) punctul (v),

               având în vedere propunerea Comisiei Europene,

               având în vedere aprobarea Parlamentului European,

               întrucât:

               (1)La 15 iulie 2013, Consiliul a autorizat Comisia să deschidă negocieri cu anumite alte state membre ale Organizației Mondiale a Comerțului în temeiul articolului XXIV alineatul (6) din Acordul General pentru Tarife și Comerț 1994 (denumit în continuare „GATT 1994”), în cursul procesului de aderare la Uniune a Republicii Croația.

               (2)Negocierile au fost conduse de Comisie în conformitate cu directivele de negociere adoptate de Consiliu.

               (3)Respectivele negocieri s-au încheiat și, la 12 iulie 2016, a fost parafat un Acord sub forma unui schimb de scrisori între Uniunea Europeană și Republica Federativă a Braziliei în temeiul articolului XXIV alineatul (6) și al articolului XXVIII din GATT 1994, referitor la modificarea concesiilor din lista de angajamente a Republicii Croația în cursul procesului său de aderare la Uniune.

               (4)Acordul a fost semnat, în numele Uniunii, la […], sub rezerva încheierii lui la o dată ulterioară, în conformitate cu Decizia […] a Consiliului
                  1
               .

               (5)Acordul ar trebui aprobat,

               ADOPTĂ PREZENTA DECIZIE:

               Articolul 1

               Se încheie Acordul sub forma unui schimb de scrisori între Uniunea Europeană și Republica Federativă a Braziliei în temeiul articolului XXIV alineatul (6) și al articolului XXVIII din Acordul General pentru Tarife și Comerț 1994, referitor la modificarea concesiilor din lista de angajamente a Republicii Croația în cursul procesului său de aderare la Uniunea Europeană.

               Textul acordului este anexat la prezenta decizie.

               Articolul 2

               Președintele Consiliului desemnează persoana împuternicită să efectueze, în numele Uniunii, notificarea prevăzută în acord.

               Articolul 3

               Prezenta decizie intră în vigoare la data adoptării. Prezenta decizie se publică în Jurnalul Oficial al Uniunii Europene.

               Data intrării în vigoare a acordului se publică în Jurnalul Oficial al Uniunii Europene de către Secretariatul General al Consiliului.

               Adoptată la Bruxelles,

                     Pentru Consiliu

                     Președintele

                        FIȘĂ FINANCIARĂ

                        DATA:

                        1.

                        LINIE BUGETARĂ:

                        Capitolul 12 – Taxe vamale și alte taxe

                        2.

                        TITLU:

                        Propunere de decizie a Consiliului privind încheierea Acordului sub forma unui schimb de scrisori între Uniunea Europeană și Republica Federativă a Braziliei în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

                        3.

                        TEMEI JURIDIC:

                        Tratatul privind funcționarea Uniunii Europene, în special articolele 207 și 218.

                        4.

                        OBIECTIVE:

                        Încheierea acordului sub forma unui schimb de scrisori între Uniunea Europeană și Republica Federativă a Braziliei.

                        5.

                        IMPLICAȚII FINANCIARE

                        EXERCIȚIUL FINANCIAR ÎN CURS 2016
                           (milioane EUR)

                        EXERCIȚIUL FINANCIAR URMĂTOR 2017

                        (milioane EUR)

                         EXERCIȚIUL FINANCIAR 2018

                        (milioane EUR)

                        5.0.

                        CHELTUIELI

                        -
                              DIN BUGETUL UE
                           (RESTITUIRI/INTERVENȚII)

                        -
                              DIN BUGETELE AUTORITĂȚILOR NAȚIONALE

                        -
                              ALTELE

                           -

                           -

                           -

                        5.1.

                        VENITURI

                        -
                              RESURSE PROPRII ALE UE
                           (TAXE/TAXE VAMALE)

                        -
                              LA NIVEL NAȚIONAL

                           4,4

                           4,4

                           4,4

                        2016

                        2017

                        2018

                        5.0.1

                        CHELTUIELI ESTIMATE

                        5.1.1

                        VENITURI ESTIMATE

                        4,4

                        4,4

                        4,4

                        5.2

                        METODA DE CALCUL: volumele multiplicate cu rata taxei aplicabile în cadrul contingentului

                        6.0

                        POATE FI FINANȚAT PROIECTUL DIN CREDITE ÎNSCRISE ÎN CAPITOLUL CORESPUNZĂTOR DIN BUGETUL ACTUAL?

                        NU

                        6.1

                        POATE FI FINANȚAT PROIECTUL PRIN TRANSFER ÎNTRE CAPITOLELE BUGETULUI ACTUAL?

                        NU

                        6.2

                        VA FI NECESAR UN BUGET SUPLIMENTAR?

                        NU

                        6.3

                        VOR TREBUI INCLUSE CREDITE ÎN BUGETELE VIITOARE?

                        NU

                        OBSERVAȚII:

                     (1)
                  JO L […], […], p. […].

    ---documentbreak---

               COMISIA EUROPEANĂ
            Bruxelles, 3.10.2016
            COM(2016) 630 final
            ANEXĂ
            la
            Propunerea de Decizie a Consiliului
            privind încheierea Acordului sub forma unui schimb de scrisori între Uniunea Europeană și Republica Federativă a Braziliei în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cursul procesului său de aderare la Uniunea Europeană

               ACORD SUB FORMA UNUI SCHIMB DE SCRISORI

               între Uniunea Europeană și Republica Federativă a Braziliei în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994, referitor la modificarea concesiilor din lista de angajamente a Republicii Croația în cadrul procesului său de aderare la Uniunea Europeană

               A. Scrisoare din partea Uniunii Europene

               Stimată doamnă/Stimate domn,

               În urma negocierilor purtate în temeiul articolului XXIV alineatul (6) și al articolului XXVIII din Acordul General pentru Tarife și Comerț 1994 (GATT) referitor la modificarea listei de angajamente a Republicii Croația în cadrul procesului său de aderare la Uniunea Europeană, am onoarea să propun următoarele:

               Uniunea Europeană va include în lista sa de angajamente, pentru teritoriul vamal al UE 28, concesiile cuprinse în lista de angajamente a UE 27, cu următoarele modificări:

               Se adaugă 4 766 de tone la atribuirea pentru Brazilia în cadrul contingentului tarifar al UE „Bucăți congelate de cocoși și de găini din specia Gallus domesticus”, pozițiile tarifare 0207.14.10, 0207.14.50 și 0207.14.70, menținând rata actuală aplicabilă în cadrul contingentului de 0 %.

               Se adaugă 610 tone la atribuirea pentru Brazilia în cadrul contingentului tarifar al UE „Bucăți congelate de curcani și de curci”, pozițiile tarifare 0207.27.10, 0207.27.20 și 0207.27.80, menținând rata actuală aplicabilă în cadrul contingentului de 0 %.

               Se adaugă 36 000 de tone în cadrul părții erga omnes din contingentul tarifar al UE „Zahăr brut din trestie de zahăr, destinat rafinării”, pozițiile tarifare 1701.13.10 și 1701.14.10, menținând rata actuală aplicabilă în cadrul contingentului de 98 EUR/tonă.

               Se adaugă 78 000 de tone la atribuirea pentru Brazilia în cadrul contingentului tarifar al UE „Zahăr brut din trestie de zahăr, destinat rafinării”, pozițiile tarifare 1701.13.10 și 1701.14.10, menținând rata actuală aplicabilă în cadrul contingentului de 98 EUR/tonă.

               În ceea ce privește volumul de 78 000 de tone alocat Braziliei în cadrul contingentului tarifar al UE „Zahăr brut din trestie de zahăr, destinat rafinării”, pozițiile tarifare 1701.13.10 și 1701.14.10, fără a aduce atingere limitei ratei aplicabile în cadrul contingentului de 98 EUR/tonă, UE va aplica în mod autonom:

               –în timpul primilor șase ani în care acest volum este disponibil, o rată aplicabilă în cadrul contingentului de nu mai mult de 11 EUR/tonă, și

               –în al șaptelea an în care acest volum este disponibil, o rată aplicabilă în cadrul contingentului de nu mai mult de 54 EUR/tonă.

               Uniunea Europeană și Republica Federativă a Braziliei își notifică reciproc încheierea procedurilor lor interne în vederea intrării în vigoare a acordului. Prezentul acord intră în vigoare la 14 zile de la data primirii ultimei notificări.

               Vă rog a binevoi să confirmați acordul guvernului dumneavoastră cu privire la cele menționate mai sus. Am onoarea de a propune, dacă cele menționate mai sus sunt acceptabile pentru guvernul dumneavoastră, ca prezenta scrisoare și confirmarea dumneavoastră să constituie împreună un Acord sub forma unui schimb de scrisori între Uniunea Europeană și Republica Federativă a Braziliei.

               Vă rugăm să primiți, stimată doamnă/stimate domn, expresia înaltei noastre considerații.

               Pentru Uniunea Europeană

               B. Scrisoare din partea Republicii Federative a Braziliei

               Stimată doamnă/Stimate domn,

               Am onoarea de a confirma primirea scrisorii dumneavoastră din …………., cu următorul text:

               „În urma negocierilor purtate în temeiul articolului XXIV alineatul (6) și al articolului XXVIII din Acordul General pentru Tarife și Comerț 1994 (GATT) referitor la modificarea listei de angajamente a Republicii Croația în cadrul procesului său de aderare la Uniunea Europeană, am onoarea să propun următoarele:

               Uniunea Europeană va include în lista sa de angajamente, pentru teritoriul vamal al UE 28, concesiile cuprinse în lista de angajamente a UE 27, cu următoarele modificări:

               Se adaugă 4 766 de tone la atribuirea pentru Brazilia în cadrul contingentului tarifar al UE „Bucăți congelate de cocoși și de găini din specia Gallus domesticus”, pozițiile tarifare 0207.14.10, 0207.14.50 și 0207.14.70, menținând rata actuală aplicabilă în cadrul contingentului de 0 %.

               Se adaugă 610 tone la atribuirea pentru Brazilia în cadrul contingentului tarifar al UE „Bucăți congelate de curcani și de curci”, pozițiile tarifare 0207.27.10, 0207.27.20 și 0207.27.80, menținând rata actuală aplicabilă în cadrul contingentului de 0 %.

               Se adaugă 36 000 de tone în cadrul părții erga omnes din contingentul tarifar al UE „Zahăr brut din trestie de zahăr, destinat rafinării”, pozițiile tarifare 1701.13.10 și 1701.14.10, menținând rata actuală aplicabilă în cadrul contingentului de 98 EUR/tonă.

               Se adaugă 78 000 de tone la atribuirea pentru Brazilia în cadrul contingentului tarifar al UE „Zahăr brut din trestie de zahăr, destinat rafinării”, pozițiile tarifare 1701.13.10 și 1701.14.10, menținând rata actuală aplicabilă în cadrul contingentului de 98 EUR/tonă.

               În ceea ce privește volumul de 78 000 de tone alocat Braziliei în cadrul contingentului tarifar al UE „Zahăr brut din trestie de zahăr, destinat rafinării”, pozițiile tarifare 1701.13.10 și 1701.14.10, fără a aduce atingere limitei ratei aplicabile în cadrul contingentului de 98 EUR/tonă, UE va aplica în mod autonom:

               –în timpul primilor șase ani în care acest volum este disponibil, o rată aplicabilă în cadrul contingentului de nu mai mult de 11 EUR/tonă, și

               –în al șaptelea an în care acest volum este disponibil, o rată aplicabilă în cadrul contingentului de nu mai mult de 54 EUR/tonă.

               Uniunea Europeană și Republica Federativă a Braziliei își notifică reciproc încheierea procedurilor lor interne în vederea intrării în vigoare a acordului. Prezentul acord intră în vigoare la 14 zile de la data primirii ultimei notificări.

               Vă rog a binevoi să confirmați acordul guvernului dumneavoastră cu privire la cele menționate mai sus. Am onoarea de a propune, dacă cele menționate mai sus sunt acceptabile pentru guvernul dumneavoastră, ca prezenta scrisoare și confirmarea dumneavoastră să constituie împreună un Acord sub forma unui schimb de scrisori între Uniunea Europeană și Republica Federativă a Braziliei.”

               Vă rugăm să primiți, stimată doamnă/stimate domn, expresia înaltei noastre considerații.

               Pentru Republica Federativă a Braziliei